Ангел Попов
Есенни брези

chitanka.info

Брезата златни листи рони

като пендари под дъжда

и зъзнат голите й клони

като сирачета в студа.

Къде е модната им дреха

с цвета на лятна резеда?

Защо самотни, без утеха

ридаят клоните в дъжда?

Южнякът топъл ще разлисти

от студ скованите брези

и пак капчуците сребристи

ще ронят пролетни сълзи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.